**Reszponzív viselkedésű weboldal készítés és formázás: 10 pont**

Készítse el az alábbi mintának megfelelő reszponzív viselkedésű weboldalt a következők szerint:

1. Állítsa be a böngésző címsorában megjelenő címet „**Bundesliga**”-ra.

2. Importálja be online CDN-ből a HTML fájlba a Bootstrap keretrendszer 5.0-ás verzióját. A keretrendszer a <https://getbootstrap.com/docs/5.0/getting-started/introduction/> oldalon érhető el.

3. Állítson be az oldal hátterének a **background.jpg** képet. A kép az oldalon középre igazítva, ismétlődés nélkül, a teljes oldalt lefedve jelenjen meg.

4. A **#bevezetes, #szezon és #tabella** azonosítójú tárolókhoz adja hozzá a Bootstrap „sor” osztályát. Állítson be az elemeknek 40%-os áttetszőségű fehér háttérszínt, és 20px paddinget

5. Az oldal címeként szolgáló h1 elemen állítsa be a megfelelő Bootstrap osztályt annak érdekében, hogy a szöveg piros betűszínnel jelenjen meg.

6. Állítsa be a megfelelő elérési utat a **#bevezetes és #szezon** tárolókon belül található képekhez. Alternatív szövegként adjon meg egy tetszőleges értéket, ami kapcsolódik a kép tartalmához. Érje el a megfelelő CSS tulajdonságok beállításával, hogy a képek

* 100% szélességben,
* 200px-es magasságban,
* Torzítás nélkül,
* 10px-es lekerekítéssel

jelenjenek meg.

7. Állítsa be a megfelelő Bootstrap osztályokat a **#bevezetes** elemen belüli 2 **tárolóra** (div) úgy, hogy azok

* Közepes (md) képernyőméreten 6:6 arányban
* Nagy (lg) képernyőméreten 8:4 arányban

jelenjenek meg.

. Állítsa be a megfelelő Bootstrap osztályokat az **#szezon** elemen belüli 2 **tárolóra** (div) úgy, hogy azok

* Közepes (md) képernyőméreten 6:6 arányban
* Nagy (lg) képernyőméreten 4:8 arányban

jelenjenek meg.

8. Állítson be a táblázaton a megfelelő Bootstrap osztályokat úgy, hogy egy zöld színű csíkozott táblázatként jelenjen meg.

9. Állítsa be a **.flex** osztályú elemen a megfelelő CSS tulajdonságokat az alábbiak szerint:

* A flex osztály jelenjen meg flex-ként
* A benne lévő elemek legyenek vertikálisan és horizontálisan középre igazítva
* A benne lévő szövegek sorkizártként jelenjenek meg

10. A megfelelő CSS tulajdonságok segítségével igazítsa középre az oldal főcímét (h1) és adjon meg neki egy 20 pixeles margót.

**Reszponzív webalkalmazás minta:**



