**1. Célmeghatározás:**

* Szívesen foglalkoznék a programozással, mivel szeretem csinálni a programokat, gondolkodni a problémákon és megoldani azokat. El tudom képzelni, hogy egész életemben ezzel foglalkozok és soha nem lesz unalmas.
* Erősségeim:
* Szeretek csapatban dolgozni
* Lelkiismeretes vagyok
* Pontosan dolgozok
* Nem szeretek rossz munkát kiadni a kezemből
* Céltudatos vagyok

**2. Lehetőségek felmérése:**

* Egy egyetemi végzettség segíthet az elhelyezkedésben, bár az informatika terén saját véleményem szerint nem ad olyan sokat a felsőoktatás, hogy érdemes legyen belekezdeni. Szerintem érdemesebb minél többet fejleszteni magunkat otthon vagy esetleg kurzusokat keresni, amivel gyakorlottabbak leszünk, utána pedig gyakorlatot szerezni a szakbában.
* Képzések:
* Radnóti – Szoftverfejlesztő és tesztelő: Ez a képzés semmi alaptudást nem követel, mivel első félévben átadják az alapokat. Ami még előnye, hogy a második évben duális képzés veszi kezdetét, ami már eleve gyakorlatot ad a szakmában, de akár ezen a helyen a képzés után folytatni is lehet a munkát, persze ha szimpatikusnak és jó munkaerőnek találtak.

Költségek: 22.000 Ft

* PTE MIK – JAVA programozó: Ehhez a képzéshez erős informatikai alapokkal kell rendelkeznünk, és 2 félév alatt elsajátíthatjuk a JAVA programozási nyelvet.

Költségek: költségtérítéses

* Diákmunka: Miközben tanulunk, akár diákmunkák révén is szerezhetünk tapasztalatot, ez nem konkrét képzés, de ugyanúgy fejlesztheti a tudásunkat.

Költségek: 0 Ft

**3. Nehézségek azonosítása:**

* Pénzügyi nehézség lehet például, ha valaki egyetemre szeretne menni, de csak önköltséges-re került be, ez ugye azt jelenti, hogy a féléveket önmagának kell kifizetnie. Ez a mostani helyzetben sokaknak probléma lehet.
* Az általam választott szakma valamilyen szinten megköveteli, hogy önállóan is tudjak tanulni, tanár nélkül. Az önfejlesztéssel lehet a legtöbbet elérni, legalábbis én így gondolok erre a szakmára. Ha valaki egyedül nem tud olyan jól tanulni, vagy esetleg nincsenek olyan lehetőségei, akár felszerelés, akár helyszín szempontjából, hogy nyugodtan tudjon fejlődni, az nehézség lehet.
* Úgy gondolom, hogy egyre inkább felmerül a fiatalokban, hogy informatikai irányba szeretné folytatni a tanulmányait és ebben szeretne elhelyezkedni, ezáltal elég nagy lesz majd a versenyhelyzet ebben a szakmában, ami ismét nehézségeket vet fel.

**4. Tervkészítés:**

* A saját véleményem, hogy egyetem nélkül is meg lehet oldani ennek a szakmának az elsajátítását. Vannak az egyetemnél sokkal kedvezőbb és praktikusabb tanulási módok, például az otthoni tanulás, amit már említettem párszor. Ez szerintem a legpraktikusabb és legolcsóbb mód a tudásunk fejlesztésére.
* Ezt a fajta tanulást sok gyakorlással meg lehet szokni, tehát valamilyen szinten elsajátítható. Kódolni szinte bármilyen környezetben lehet, de akár a Pécsi Tudásközpont lehetőséget ad a számítógéphasználatra is, illetve nyugodt légkört biztosít bárki számára.
* A versenyhelyzet ami kialakulóban van, szerencsére annyira nem közeli, hogy félnünk kelljen tőle, hiszen most elég nagy kereslet van az informatikusokra, viszont ezt a nehézséget könnyen ki lehet azzal küszöbölni, ha eléggé maximalisták vagyunk és mindig arra törekszünk, hogy a legjobbak legyünk a szakmában, akkor egyszer biztosan fel fogják fedezi a tehetségünket és alkalmazni fognak akár mások helyett.

**5. Prognózis:**

Az előbbieket figyelembe véve, az én elképzelésem, hogy a Radnóti elvégzése után törekedni fogok arra, hogy maradhassak a duális képzőhelyen, és ott szerezhessem meg az lapokat és onnan tudjak majd tovább haladni. Eleinte 150-200 ezer Ft-os bérrel számolhatok, ami kezdő fizetésnek nem rossz, de később emelkedni fog.