**Frontend programozás (HTML / CSS /JavaScript / REST API kliens): 15 pont**

Önnek egy termék adatokat megjelenítő webalkalmazást kell elkészítenie a Dummy JSON API segítségével. Az API-hoz tartozó dokumentációt a <https://dummyjson.com/docs/products> oldalon találja.

1. Nyissa meg a forrásként kapott index.html fájlt egy weblapok kódolására alkalmas alkalmazásban.

2. Töltse le és importálja, vagy CDN segítségével hívja meg az AJAX (JQuery) könyvtárat **(1 pont)**

3. Készítsen egy script.js fájlt és hivatkozza meg az index.html fájlban **(1 pont)**

4. Készítsen egy JavaScript függvényt **getProducts** néven, ami a következőképpen működik: **(5 pont)**

* A függvény az oldal betöltése után automatikusan kerüljön meghívásra
* Indítson GET kérést a <https://dummyjson.com/products> végpontra
* Készítsen egy **loadTable** metódust, ami feltölti az oldalon található **products** azonosítójú táblázatot a GET kérés eredményének alábbi adataival:
  + id (Id)
  + title (Név)
  + price (Ár)
  + stock (Készlet)
* Ügyeljen arra, hogy a **loadTable** metódus bemenő paraméterként megkapja a megjelenítendő adatokat, és hogy minden egyes híváskor törölje ki a táblázat korábbi tartalmát.

5. Készítsen egy JavaScript függvényt **search** néven, ami a következőképpen működik: **(4 pont)**

* A függvény a HTML-en található **searchBtn** azonosítójú gomb megnyomásával hívódjon meg
* Olvassa ki és tárolja el a **#searchText** azonosítójú input mező értékét
* Indítson GET kérést a <https://dummyjson.com/products/search> végpontra egy **q** paraméterrel, aminek értéke a **searchText** mező értéke legyen.
  + Például: <https://dummyjson.com/products/search?q=phone>
* Töltse fel a **products** azonosítójú táblázatot a válaszként kapott adatokkal a **loadTable** metódus segítségével.

6. Készítsen egy **openModal** és egy **closeModal** metódust, amelyek Jquery segítségével megjelenítik, illetve elrejtik a **modal** azonosítójú HTML elemet. Rendelje hozzá a **closeModal** metódust a **close** azonosítójú HTML elem kattintás eseményéhez. **(2 pont)**

7. Adjon hozzá egy eseményfigyelőt a táblázat minden sorához az alábbiak szerint: **(2 pont)**

* A táblázat sorára kattintva indítson GET kérést a [https://dummyjson.com/products/{id](https://dummyjson.com/products/%7Bid)} végpontra annak a sornak az ID értékével, amelyiken a kattintás történt. (Érdemes a táblázat töltésekor elvégezni)
* Hívja meg az **openModal** a válasz megérkezésekor, és töltse fel a **description** azonosítójú bekezdést a válaszban található **description** adattal.